**Pesniška sredstva v Prešernovem Povodnem možu**

1. **S čim pesnik primerja Urško**? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. **Kako imenujemo tako pesniško sredstvo?** \_\_\_\_\_\_\_\_\_\_\_\_\_\_\_\_\_\_\_\_\_\_

**3. Dogajanje v pesmi je zelo napeto in se stopnjuje. Ponovno preberi 11. kitico in odgovori na spodnja vprašanja.**

*Kateri so tisti glasovi v tej kitici, ki najbolj izstopajo? Izberi pravilni odgovor.*

1. Najbolj izstopajo glasovi m, n, b in d.
2. Najbolj izstopajo glasovi p, b, k, g.
3. Najbolj izstopajo glasovi s, š, ž, č, v, r.


*Zakaj je uporabil ravno te glasove? Izberi pravilni odgovor.*

1. Ker je z njimi želel pospešiti ritem pesmi.
2. Ker posnemajo šumenje in vihranje nevihte.
3. Ker so mu bili ti glasovi še posebej pri srcu.
4. Z njimi je želel ponazoriti plesne korake Urške in mladeniča.

*Kako imenujemo pesniško sredstvo, s katerim posnemamo naravne glasove?*

|  |  |  |  |
| --- | --- | --- | --- |
| Poosebitev ali personifikacija. | Primera ali komparacija. | Podobnoglasje ali onomatopoija. | Rima ali polni stik. |

**4. Napetost lahko prikažemo tudi z dramskim trikotnikom. Glej sliko in vpiši vseh pet stopenj in številko kitice, ki spada k ustrezni stopnji.**



Rdeča: \_\_\_\_\_\_\_\_\_\_\_\_\_\_\_\_\_\_\_\_\_

Vijolična: \_\_\_\_\_\_\_\_\_\_\_\_\_\_\_\_\_\_\_\_

Modra: \_\_\_\_\_\_\_\_\_\_\_\_\_\_\_\_\_\_\_\_\_

Zelena: \_\_\_\_\_\_\_\_\_\_\_\_\_\_\_\_\_\_\_\_\_

*Oranžna: Razsnova, 14*

**5. Poveži poimenovanja pesniških sredstev z njihovimi primeri. Pomagaj si z besedilom.**

a) lipa *zelena*, Urška *brhka*

b) že, Uršika zala! … že, Uršika zala!

c) stopinj'ce

d) enac'ga, narbolj, ljubiga

\_\_\_ starinske besede

\_\_\_ okrasni pridevki

\_\_\_ pomanjševalnice

\_\_\_ ponavljanje (anafora)

**6. Določi rimo v pesmi.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** **Povzetek**

**Kaj je značilno za pesem *Povodni mož*?** Oglej si tabelo in izberi pravilne odgovore.

|  |  |  |
| --- | --- | --- |
| **Povodni mož je** | dolga pesem. | kratka pesem. |
| epska oz. pripovedna pesem. | lirska oz. izpovedna pesem. |
| ljudska pesem. | umetna pesem. |
| **Glavnih književnih oseb je** | veliko. | malo. |
| **Izpostavljen je** | vsakdanji dogodek. | nenavaden dogodek. |
| **V pesmi nastopajo samo** | nadnaravne sile. | resnične osebe. |
| **Urška je pogubljena, ker** | so ji to želele vse Ljubljančanke. | je bila domišljava in prevzetna. |
| **Dialoga v pesmi je** | precej/veliko. | malo. |
| **Konec je** | pričakovan in pomirljiv. | tragičen. |

Pesem s takšnimi značilnostmi imenujemo **balada**.

Balada je torej daljša pripovedna (epska) pesem s precej dialoga, malo glavnimi književnimi osebami in izpostavljenim napetim, temačnim dogajanjem, ki se zaključi s tragičnim koncem. Navadno je izpostavljen nek nenavaden dogodek, v katerega velikokrat posežejo tudi nadnaravne sile, pravljična bitja.